כך אומר גלעד ברקן, ראש צוות ה Data Science בחברת WIX, המארגן מידי שנה, מיני הקאתון בנושא AI) Artificial Intelligence) עבור הסטודנטים אותם הוא מלמד בפקולטה להנדסה במרכז האקדמי רופין.
גלעד, עוסק באחד התחומים החמים במהפכת המחשוב, הוא תושב כפר מונש הסמוך לרופין וזו השנה הרביעית בה הוא עורך קורס בנושא Big Data Science לתלמידיו. תחומי הבינה המלאכותית מתקדמים בתעשייה והרף עולה מידי שנה. ביום האחרון של 2018, בזמן שחלקנו התכונן לחגוג את נובי גוד, נערכה ברופין סדנה ב-NLP בהנחיית מנטורים מארגון PyData.
בסדנא בת 5-6 שעות, שהייתה פתוחה לקהל הרחב מהאזור ובכלל, השתתפו 100 אנשים מהתעשייה וסטודנטים מהאקדמיה שאותגרו לפתור בעיה סביב מסמכים משפטיים.
האירוע הייחודי, פרי שיתוף פעולה בין המרכז האקדמי רופין, לבין מתחם ירוק - Yarok, (מתחם המצוי בשטח הקמפוס ומציע מקום מפגש עבור קהילת יזמים ואנשי תעשיית ההיי טק, עם האקדמיה) - משקף במידה רבה את המהפך בתפיסת הלימוד וההכשרה של סטודנטים באקדמיה המקופלת בחזונו של המרכז האקדמי רופין תחת המונח WeLearn.